CELEX: C2007/199/102
Language: el
Date: 2007-08-25 00:00:00
Title: Υπόθεση F-62/07: Προσφυγή-αγωγή της 20ής Ιουνίου 2007 — De Fays κατά Επιτροπής

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/53
            
         Προσφυγή-αγωγή της 20ής Ιουνίου 2007 — De Fays κατά Επιτροπής
   (Υπόθεση F-62/07)
   (2007/C 199/102)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Chantal De Fays (Βρυξέλλες, Βέλγιο) (Εκπρόσωποι: P. P. Gehuchten και Ph. Reyniers, δικηγόροι)
   
      Καθής-εναγόμενη: Επιτροπή των Ευρωπαϊκών Κοινοτήτων
   Αιτήματα της προσφεύγουσας-ενάγουσας
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής της 16ης Μαρτίου 2007, με την οποία απορρίφθηκε η διοικητική ένσταση της προσφεύγουσας-ενάγουσας περί χορηγήσεως χρηματικής ικανοποιήσεως,
            
         
               —
            
            
               να υποχρεώσει την Επιτροπή στην καταβολή ποσού 25 000 ευρώ,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα-ενάγουσα άσκησε διοικητική ένσταση κατά της αποφάσεως της αρμόδιας για τους διορισμούς αρχής (ΑΔΑ), της 15ης Σεπτεμβρίου 2006, με την οποία της χορηγούνταν χρηματική ικανοποίηση μόλις 500 ευρώ για την ηθική βλάβη που υπέστη εξαιτίας των εκθέσεων εξελίξεως σταδιοδρομίας (ΕΕΣ) για τα έτη 2003, 2004 και 2005. Με την προσβαλλόμενη απόφαση, η ΑΔΑ απέρριψε τη διοικητική ένσταση αυτή.
   Προς στήριξη της προσφυγής της, η προσφεύγουσα-ενάγουσα ισχυρίζεται ότι καθυστερεί η σύνταξη των επίμαχων ΕΕΣ, με συνέπεια τη δημιουργία καταστάσεως αβεβαιότητας ως προς την εξέλιξη της σταδιοδρομίας της. Εξάλλου, η προσφεύγουσα ισχυρίζεται ότι υπέστη ηθική βλάβη εξαιτίας του ότι το περιεχόμενο όλων των ΕΕΣ αυτών ήταν κατ' επανάληψη προσβλητικό και μη προσήκον. Η Επιτροπή δεν τήρησε τις υποχρεώσεις που της επιβάλλουν οι αρχές της προστασίας της αξιοπρέπειας του ατόμου, της χρηστής διοικήσεως και της αρωγής και, κατ' αναλογία, οι κοινοτικές διατάξεις περί παρενοχλήσεως στον χώρο εργασίας (1).
   
      (1)  Oδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση) (ΕΕ L 204, σ. 23)· οδηγία 2004/113/ΕΚ του Συμβουλίου, της 13ης Δεκεμβρίου 2004, για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών (ΕΕ L 373, σ. 37)· οδηγία 2002/73/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 76/207/ΕΟΚ του Συμβουλίου περί της εφαρμογής της αρχής της ίσης μεταχειρίσεως ανδρών και γυναικών όσον αφορά την πρόσβαση στην απασχόληση, στην επαγγελματική εκπαίδευση και προώθηση και τις συνθήκες εργασίας (ΕΕ L 269, σ. 15).